
Convocatòria de subvencions per a l’any 2023 per a les associacions i entitats esportives sense ànim de lucre del municipi d’Almacelles
1. Exposició de motius
[bookmark: _GoBack]L’Ajuntament d’Almacelles contempla entre les seves prioritats, fomentar la realització d`activitats d’utilitat pública i d’interès social, mitjançant la promoció i dinamització dels clubs i entitats sense ànim de lucre de caràcter esportiu, i la realització de projectes, programes, serveis i activitats d’aquest caràcter a Almacelles.
Per tot això, s’han establert les corresponents bases específiques que es regiran segons els principis d’igualtat i no discriminació, de publicitat, transparència, concurrència competitiva, objectivitat, eficàcia i eficiència, establerts en l’art. 17 de la Llei 38/2003 ,de 17 de novembre, general de subvencions.
2. Import
L’import total de la convocatòria per l’exercici 2023 ascendeix a 30.000 €, amb càrrec a la partida pressupostària 01-3410-48900.
4. Termini de presentació de sol·licituds
El termini de presentació de les sol·licituds serà de 30 dies naturals, a partir de l’endemà de la publicació de la convocatòria al Butlletí Oficial de la Província. 
Les sol·licituds es presentaran per mitjans telemàtics, acompanyades de la documentació que preveuen les Bases especifiques. No obstant, i en el cas que el sol·licitant no estigui obligat a relacionar-se per mitjans electrònics amb les administracions públiques, també es podran presentar en qualsevol de les formes previstes a l’article 16 de la Llei 39/2015, d’1 d’octubre, de Procediment Administratiu Comú de les Administracions Públiques.
La signatura de la sol·licitud comporta pel signant de la mateixa que acredita sota la seva responsabilitat el coneixement i l’acceptació de les bases i normatives que regulen la present convocatòria de subvencions i que compleix tots els requisits previstos.
5. Resolució i notificació de la resolució
El termini de resolució a la convocatòria serà com a màxim de tres mesos, un cop finalitzat el termini de presentació.
Les propostes de resolucions es notificaran individualment al sol·licitant, indicant la quantia de l’ajut atorgat, les condicions econòmiques i el termini de justificació de la despesa.
7. Termini d’execució
Els projectes presentats en aquesta convocatòria s’han de desenvolupar durant l’any 2023.
8. Justificació 
El servei corresponent comprovarà l'aplicació efectiva de l'ajut a les finalitats per a les quals ha estat concedit, i el concessionari facilitarà l'accés a la informació necessària a aquest efecte, en el cas que es requereixi. 
L’Ajuntament d’Almacelles podrà fer totes les comprovacions que li calguin abans i després d'atorgar l'ajut i valorarà especialment la certesa de la documentació presentada.

